Coba jelasin Trivia dari Revalina S. Temat dalam bahasa melayu dong

Revalina akui dirinya seorang penakut. Beliau pernah berkata demikian semasa terlibat dalam penggambaran filem Pocong 2. Walau bagaimanapun, tiada apa-apa yang berlaku pada dirinya sepanjang penggambaran itu dijalankan.

Reva pernah digosipkan bercinta dengan bekas suami aktress Dewi Sandra, Surya Saputra. Malahan beliau juga turut dikatakan mempunyai hubungan baik dengan Panji Bambang Triadmojo iaitu cucu kepada bekas Presiden Indonesia yang kedua, Soeharto. Reva menafikan dakwaan tersebut dan menganggap Panji itu sebagai rakan baiknya mahupun abangnya sendiri memandangkan usia Panji itu lebih tua daripadanya.

Reva juga dikatakan tidak menolak peluang jika ada mana-mana pengarah atau penerbit di Malaysia ingin menyuntingnya untuk berlakon di dalam drama atau filem arahan mereka. Beliau sendiri akui pernah beberapa kali datang ke Malaysia bersama keluarganya kerana kakaknya pernah melanjutkan pengajiannya di Putrajaya. Menyertai FMI 2007 ini sekurang-kurangnya boleh dijadikan platform untuk dirinya mengenali dengan lebih dekat terhadap beberapa artis-artis di Malaysia termasuk penyanyi pujaannya, Siti Nurhaliza sendiri.

Pada Ogos 2007, Reva kini sibuk menjalani penggambaran filem terbarunya selepas Pocong 2 berjudul Cintaku Forever. Filem yang menggandingkan Reva dengan artis Malaysia, Yusry Abdul Halim (Yusry KRU) bertemakan percintaan dua hati.